Source: https://www.digisport.ro/handbal/tigroaicele-de-la-csm-bucuresti-gata-pentru-duelul-cu-metz-apararea-va-fi-punctul-nostru-forte-637627
Timestamp: 2019-08-21 07:22:49+00:00

Document:
Video | “Tigroaicele” de la CSM București, gata pentru duelul cu Metz. “Apărarea va fi punctul nostru forte”
CSM București e gata pentru duelul cu Metz
Metz vine la Bucureşti, pentru meciul transmis vineri ÎN DIRECT de Digi Sport 1 de la ora 19:00, cu 8 campioane europene. Printre ele se află unul dintre cei mai buni portari de la EURO, Laura Glauser, dar şi fosta jucătoare a CSM-ului, Gnonsiane Niombla.
Campioana Franţei e condusă de Emmanuel Mayonnade. A fost nominalizat de majoritatea tehnicienilor din faza grupelor principale drept cel mai bun antrenor al competiţiei.
"Primim vizita uneia dintre cele mai bune echipe a momentului din Europa. Va fi un meci de mare luptă" a recunoscut Dragan Djukic, antrenorul "tigroaicelor" de la CSM Bucureşti.
"Cred că cea mai importantă armă pe care o avem este defensiva. Trebuie să le oprim pe tranziţie, aşa marchează multe goluri. Cred că apărarea în acest meci va fi punctul nostru forte" a adăugat Jelena Grubisic.
CSM București - Metz, vineri, ora 19:00, Digi Sport 1
Tigroaicele şi-au schimbat casa pentru duelul cu Metz - joacă în sala Dinamo, unde aşteaptă o atmosferă de derby.
"Când am venit aici, pentru mine a fost un sentiment ciudat, pentru că Sala Polivalentă este casa noastră şi nu este acelaşi lucru dacă joci în faţa a 5.000 de oameni şi dacă o faci cu doar 2.500 în tribune. Sper că oamenii care vor sta aici, aproape de teren, vor ţipa şi ne vor încuraja bine" a declarat Jovanka Radicevic.
Metz a suferit prima înfrângere în campionat, chiar înainte de meciul tur cu CSM București din sferturile Ligii Campionilor. Brest a câștigat pe terenul lui Metz 36-33. Etapa trecută adversara CSM-ului făcuse primul egal în Franța.
Etichete: csm bucuresti , csm bucuresti metz , csm bucuresti metz digi sport , csm handbal liga campionilor

References: CSM 

CSM 
 CSM 

CSM 
 CSM 
 csm 
 csm 
 csm 
 csm